Յուի

**Կիմ Յուջին** (, , , ավելի հայտնի է որպես **Յուի**), հարավկորեացի երգչուհի և դերասանուհի: Առավել հայտնի է որպես «After School» գըրլ խմբի նախկին անդամ (2009-2017)։

Որպես դերասանուհի՝ Յուին հայտնի է իր դերերով «Մեծ թագուհի Սոնդոկ» (2009), «Օչժակյո եղբայրներ» (2011), «Դաոսական մոգ Չոն Ու Չի» (2012), «Ոսկե ծիածան» (2013), «Բարձր հասարակություն» (2015) և «Ամուսնության պայմանագիր» (2016) նախագծերում։

## Կյանք և կարիերա
### 1988-2008: Վաղ տարիներ, կրթություն և Five Girls
Յուին ծնվել է 1988 թվականի ապրիլի 9-ին Հարավային Կորեայի Դեգու քաղաքում։ Նրա հայրը՝ Կիմ Սոն Քափը, Հարավային Կորեայի Nexen Heroes բեյսբոլի թիմի պրոֆեսիոնալ մարզիչ է։ Ունի ավագ քույր՝ Յու Նան։ Հաճախել է Ինչոնի ֆիզիկական կուլտուրայի մասնագիտացված ավագ դպրոց, Ինչհոնում։ Միևնույն ժամանակ զբաղվել է լողով և մասնակցել Կորեայի ազգային մարզական փառատոնին։ Ավարտել Է Սոնգյունգվան համալսարան։

Յուին ցանկանում էր դերասանուհի դառնալ և հաճախում էր բազմաթիվ լսումների, բայց նախ որոշեց իր դեբյուտը կատարել որպես երգչուհի։ 2007 թվականին նա դարձավ Five Girls խմբի անդամ, որը ղեկավարում էր Good Entertainment-ը (գործակալությունը լուծարվեց 2009 թվականին) Յուբինի (այժմ՝ Wonder Girls-ի նախկին անդամ), Հյոսոնի, Չժիվոնի (այժմ՝ Spica-ի նախկին անդամ) և G.NA։ MTV-ում մեկնարկել է «Five Girls օրագիր» ռեալիթի շոուն, սակայն կոլեկտիվն այդպես էլ չի կարողացել դեբյուտ անել գործակալության ֆինանսական խնդիրների պատճառով։

### 2009-16: Դեբյուտ After School-ի հետ և ժողովրդականության աճ
*Հիմնական հոդված**՝* *[[After School (խումբ)|After School]]*
[thumb|200px|left|Յուին [After School (խումբ)|After School-ի ֆանսայնի վրա, 2012 թվականի հուլիս]]
2009 թվականի ապրիլին Յուին իր դեբյուտը կատարեց After School խմբում «Diva» սինգլով։ Գրեթե անմիջապես աղջիկը հանրության շրջանում հայտնի է դարձել իր «մեղրային ազդրերի» համար, ինչի շնորհիվ հաճախ է հայտնվել Հարավային Կորեայի որոնողական հարցումների գագաթին։

Հուլիսին Յուին հանդես է եկել որպես դերասանուհի «Մեծ թագուհի Սոնդոկ» դրամայում, որը կինոմրցանակներում արժանացել է մի շարք հեղինակավոր մրցանակների։ Հոկտեմբերին մեկնարկեց «Դու գեղեցիկ ես» երաժշտական դրամայի ցուցադրությունը։ Նույն ամսվա ընթացքում Յուին դարձավ 4Tomorrow նախագծային խմբի մի մասը՝ Սոնենի (այժմ՝ Kara-ի նախկին անդամ), Հյոնայի (այժմ՝ Wonder Girls-ի և 4Minute-ի նախկին անդամ) և Գաինի (Brown Eyed Girls) հետ միասին, և նրանք թողարկեցին «두근두근 4Tomorrow» սինգլը։ Նա դարձել է «Նորապսակները» ռեալիթի շոուի երկրորդ սեզոնի մասնակից, որտեղ դերասան Պակ Չժե Չժոնը դարձել է նրա գործընկերը։ Տարվա արդյունքներով ընդգրկվել է կորեական *[[Ֆորբս|Forbes]]*-ի վարկածով աշխատասեր կուռքերի ցուցակի թոփ-10-ում՝ զբաղեցնելով 8-րդ տեղը։

2011 թվականին Յուին գլխավոր դերեր է խաղացել երկու նախագծերում։ Սկզբում նա ստացավ Սոն Մի Սուի դերը՝ գյուղացի աղջիկ, ով երազում է դառնալ պրոֆեսիոնալ գոլֆ խաղացող, «Գոլֆի թագուհի» դրամայում։ «Օչժակկա եղբայրներ»-ում խաղացել է ուսանողուհու դեր։ Իր խաղի ընթացքում նա մրցանակներ է ստացել Baeksang Arts Awards-ում և KBS Drama Awards-ում՝ «Լավագույն նոր դերասանուհի» անվանակարգում։ Հունիսի 21-ին Յուին թողարկեց իր առաջին սոլո սինգլը՝ «쏙쏙쏙 (Sok Sok Sok)»։ Եղել է նաև «Գիշեր առ գիշեր» շոուի համահաղորդավար։

2012 թվականի հունվարին դարձել է *[[Երաժշտական բանկ (հեռուստաշոու)|Music Bank]]* երաժշտական շոուի մշտական հաղորդավար Լի Չան Ուի հետ, նրանց վերջին համատեղ եթերը կայացել է 2013 թվականի ապրիլին։ Նոյեմբերին տեղի ունեցավ «Դաոսական մոգ Չոն Ու Չհի» դորամայի պրեմիերան, որը հիմնված էր Չոսոն դինաստիայի պատմության վրա։ Նկարահանումների ժամանակ նրան գովել են կերպարի մեջ ինքն իրեն խաղալու հնարավորության և մանրամասն ներկայացման համար։

2013 թվականին Յուին դարձավ «Ոտաբոբիկ ընկերներ» գոյատևման շոուի ժամանակավոր անդամ։ Նա ստացել է գլխավոր դերը «Ոսկե ծիածան» դրամայում, որի համար MBC Drama Awards-ում արժանացել է «Հատուկ հաջողությունների» մրցանակին։ 2014 թվականի գարնանը դարձել է «Ջունգլիների օրենքը» շոուի մասնակից այն դրվագներում, որտեղ թիմը գայատևել է Հնդկական օվկիանոսում։ Հարցազրույցում նա խոստովանել է, որ կորցրել է եռանդը երգչուհու կարիերայի հանդեպ և կզբաղվի բացառապես դերասանությամբ After School-ից դուրս գալուց հետո։

2015 թվականի սկզբին հաստատվել է «Հո Գուի սերը» դրամայում կնոջ գլխավոր դերի համար, որտեղ խաղացել է լողի ազգային չեմպիոնուհի։ Հաջորդեց դերը «Բարձր հասարակություն» նախագծում։ Հարցազրույցում Յուին նշել է, որ շատ հիասթափված արձագանքներ է ստացել հանդիսատեսից և որ «երբեք այդքան չի քննադատվել աղքատ դերասանական խաղի համար»։ Հոկտեմբերին միացել է կաստային «Շաոլին տաճարի բռունցքները» շոուին։ 2016 թվականի մարտի 5-ին մեկնարկեց «Ամուսնական պայմանագիր» դորամայի ցուցադրությունը։ Նոյեմբերին լույս տեսավ «Գիշերային լույսեր» շարքը։

### 2017։ Հեռանալը After School-ից և դերասանական կարիերայից
2017 թվականի մայիսի 31-ին Յուիի պայմանագիրը Pledis Entertainment-ի հետ ավարտվեց, և աղջիկը դուրս եկավ After School-ից։ Հունիսին նա պայմանագիր կնքեց Yuleum Entertainment-ի հետ՝ վերջնականապես կենտրոնանալու դերասանական կարիերայի վրա՝ դրանով իսկ ավարտելով երաժշտական կարիերան։ Օգոստոսի 9-ին տեղի ունեցավ «Լյուկ» դորամայի պրեմիերան, որը առաջին նախագիծն էր Pledis-ից հեռանալուց հետո, որտեղ նրա գործընկերը Ջե Ջունգն էր։ 2018 թվականին Յուիի մասնակցությամբ կայացել են երկու սերիալների պրեմիերաներ՝ «Իմ ամուսին Օ Չժան Դուկը»  և «Իմ գեղեցիկ դաշնակիցը»։

2019 թվականի մայիսի 29-ին հայտնի դարձավ, որ Յուիի պայմանագիրը Yuleum Entertainment-ի հետ մոտենում է ավարտին, և դրա երկարաձգումը քննարկման փուլում է։ Հուլիսի 5-ին հայտարարվեց, որ աղջիկը պայմանագիր է կնքել King Entertainment-ի հետ։

## Անձնական կյանք
2016 թվականի մայիսի 3-ին հայտնի է դարձել, որ Յուին հարաբերությունների մեջ է դերասան Լի Սան Յունի հետ։ 2017 թվականի հունվարի 25-ին զույգը բաժանվել է։

2017 թվականի հուլիսին հաստատվեցին Յուիի հարաբերությունները «Ջունգլիների օրենքը» շոուի գործընկեր Գանգնամի հետ, որը սկսվել էր մայիսին։ Երեք ամիս անց տեղեկություն հայտնվեց բաժանման մասին։

### Առողջություն
2016 թվականի նոյեմբերից Յուին սկսել է արագորեն նիհարել, ինչը ցնցել է երկրպագուներին։ 2019-ի մայիսին նրա Instagram-ի լուսանկարը մեծ աղմուկ բարձրացրեց, քանի որ դերասանուհին չափազանց նիհար տեսք ուներ, բայց նա հայտարարեց, որ առողջ է, և դա հեռախոսի հավելվածի ազդեցությունն է։

## Սկավառակագրություն
### Սինգլներ

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ